En liten (ca. 2,2 millimeter), spinkel, hårete, gulbrun løpebille, likevel noe større enn mange beslektede grupper. Den mangler fasettøyne og er blind, maksillarpalpenes (munnfølernes) ytterste ledd er nålefint. Antennene er lange og trådformede. Hodet er kort og bredt, rundet. Maksillarpalpenes ytre ledd er nålefint. Pronotum er rundet trapesformet, dekkvingene jevnbrede uten påfallende punktrader, med noen lange børster langs sidene.